Ψυχρά κι Ανάποδα (soundtrack)

Το Frozen: Original Motion Picture Soundtrack αποτελεί το soundtrack άλμπουμ της ταινίας Ψυχρά κι Ανάποδα της Disney που κυκλοφόρησε το 2013 και συμπεριλαμβάνει τα τραγούδια της ταινίας σε μουσική του Ρόμπερτ Λόπεζ και στίχους της Κρίστεν Άντερσον-Λόπεζ, καθώς επίσης και 22 ορχηστρικά κομμάτια σε σύνθεση του Κρίστοφ Μπεκ. Στο soundtrack συμπεριλαμβάνεται και το κριτικά αναγνωρισμένο τραγούδι «Let It Go» — σε ερμηνεία της Ιντίνα Μένζελ, όπως αυτό παρουσιάζεται στην ταινία, αλλά και σε μία διαφορετική εκδοχή σε ερμηνεία της Ντέμι Λοβάτο — το οποίο έλαβε το βραβείο Όσκαρ Καλύτερου Πρωτότυπου Τραγουδιού, το βραβείο Grammy στην κατηγορία του «Καλύτερου τραγουδιού γραμμένο για οπτικό μέσο» και το βραβείο Critics' Choice στην κατηγορία του «Καλύτερου Τραγουδιού», ενώ ήταν επίσης υποψήφιο για Χρυσή Σφαίρα στην κατηγορία του «Καλύτερου Πρωτότυπου Τραγουδιού».

Το soundtrack κυκλοφόρησε στις 25 Νοεμβρίου 2013 από την Walt Disney Records σε δύο εκδόσεις. Η μία ήταν η απλή κανονική έκδοση ενός δίσκου και η δεύτερη ήταν μία πολυτελής έκδοση με δύο δίσκους, η οποία περιελάμβανε αυθεντικές ντέμο ηχογραφήσεις των τραγουδιών και της μουσικής της ταινίας, ορχηστρικές εκδοχές των βασικών τραγουδιών της ταινίας και ηχογραφήσεις που τελικά δεν χρησιμοποιήθηκαν στην ταινία. Στις 21 Οκτωβρίου 2013, κυκλοφόρησε ένα lead single με το τραγούδι «Let It Go», σε ερμηνεία της Λοβάτο. Μετέπειτα κυκλοφορίες συνοδεύονταν από μεταφρασμένες εκδοχές του τραγουδιού «Let It Go», στις γλώσσες τις οποίες μεταγλωττίστηκε η ταινία.

Το άλμπουμ έκανε το ντεμπούτο του στο νούμερο 18 των charts του Billboard 200. Κατέκτησε την κορυφή του Billboard και παρέμεινε σε αυτήν για δεκατρείς μη συνεχόμενες εβδομάδες, ενώ μέχρι τον Απρίλιο του 2015, πώλησε 4 εκατομμύρια αντίτυπα στις Ηνωμένες Πολιτείες. Το άλμπουμ έχει πιστοποιηθεί ως τριπλά πλατινένιο από την Ένωση Βιομηχανίας Ηχογραφήσεων Αμερικής (Recording Industry Association of America) και φτάνοντας στην κορυφή των charts του Billboard, όπως αναφέρθηκε, έγινε το τέταρτο soundtrack ταινίας κινουμένων σχεδίων που πέτυχε αυτό τον στόχο.

 Εμπορικότητα 
Από τις 11 Δεκεμβρίου 2014, το soundtrack της ταινίας Ψυχρά κι Ανάποδα έχει βρεθεί σαράντα-τρεις μη συνεχόμενες εβδομάδες στα Top Soundtracks του Billboard. Στο Billboard 200 των Ηνωμένων Πολιτειών, το άλμπουμ έκανε το ντεμπούτο του στο No.18, την υψηλότερη θέση στα charts για soundtrack ταινίας κινουμένων σχεδίων από το 2006 και το soundtrack της ταινίας Αυτοκίνητα. Αργότερα ανέβηκε στο No.10, γινόμενο το δέκατο soundtrack ταινίας κινουμένων σχεδίων που έφτασε στο Top 10. Μετέπειτα, ανέβηκε στο No.4, την υψηλότερη θέση για soundtrack ταινίας κινουμένων σχεδίων από την ταινία της Disney Ποκαχόντας το 1995. Στο τέλος της εβδομάδας της 5ης Ιανουαρίου 2014, το Frozen έφτασε στο No.1 των charts, ξεπερνώντας το άλμπουμ της Μπιγιονσέ, Beyoncé (το οποίο διατηρούσε την πρώτη θέση για τρεις εβδομάδες από την κυκλοφορία του τον Δεκέμβριο του 2013), γινόμενο το τέταρτο soundtrack ταινίας κινουμένων σχεδίων στην ιστορία που έφτασε σε αυτή τη θέση. Παρέμεινε σε αυτή τη θέση για δεύτερη συνεχόμενη εβδομάδα, γινόμενο το πρώτο soundtrack κινηματογραφικής ταινίας που παραμένει στο No.1 για αρκετές εβδομάδες από τις αρχές του 2007 και το soundtrack της ταινίας Dreamgirls, καθώς και το πρώτο soundtrack ταινίας κινουμένων σχεδίων που παραμένει στο No.1 για περισσότερο από μία εβδομάδα από το 1994-1995 και το soundtrack της ταινίας της Disney Ο Βασιλιάς των Λιονταριών. Με την παραμονή του στην πρώτη θέση για δεκατρείς μη συνεχόμενες εβδομάδες, το soundtrack της ταινίας Ψυχρά κι Ανάποδα είχε τις περισσότερες εβδομάδες στο No.1 για άλμπουμ από το 21 της Adele, το οποίο είχε κατακτήσει την κορυφή για 24 εβδομάδες, και τις περισσότερες εβδομάδες στο No.1 για soundtrack από το 1998 και το soundtrack της ταινίας Τιτανικός.

Το Frozen ήταν το πέμπτο σε πωλήσεις soundtrack άλμπουμ του 2013 στις Ηνωμένες Πολιτείες, πουλώντας 338,000 αντίτυπα την αντίστοιχη χρονιά. Συνέχισε να είναι το άλμπουμ με τις περισσότερες πωλήσεις στις Ηνωμένες Πολιτείες και το μόνο άλμπουμ που πώλησε περισσότερα από ένα εκατομμύρια αντίτυπα (σχεδόν 2.7 εκατομμύρια) στο πρώτο μισό του 2014. Το τραγούδι «Let It Go» σε ερμηνεία της Ιντίνα Μένζελ έφτασε επίσης στο No.15 της λίστας των charts των ψηφιακών τραγουδιών, πουλώντας 2.8 εκατομμύρια αντίτυπα τους πρώτους έξι μήνες του 2014. Το soundtrack έφτασε το ορόσημο των 3 εκατομμυρίων αντιτύπων σε πωλήσεις στις Ηνωμένες Πολιτείες τον Ιούλιο του 2014. Οι μισές περίπου από αυτές τις πωλήσεις ήταν σε ψηφιακή μορφή, κάτι που το έκανε το soundtrack με τις περισσότερες πωλήσεις στην ιστορία των ψηφιακών πωλήσεων. Το Frozen βρέθηκε στην κορυφή της λίστας των συνολικών charts του Billboard στο τέλος της χρονιάς για το 2014, γινόμενο το έκτο soundtrack στην ιστορία και το πρώτο soundtrack από το soundtrack της ταινίας Τιτανικός που έλαβε αυτή τη θέση, καθώς επίσης και το δεύτερο άλμπουμ της Disney που το κατάφερε αυτό (το πρώτο ήταν το soundtrack της ταινίας Μαίρη Πόππινς). Έγινε το δεύτερο σε πωλήσεις άλμπουμ για το 2014 πουλώντας 3,527,000 αντίτυπα ενώ, μέχρι τον Απρίλιο του 2015, έφτασε σε πωλήσεις το ορόσημο των 4 εκατομμυρίων αντιτύπων στις Ηνωμένες Πολιτείες. Στον Καναδά, μέχρι τις 26 Νοεμβρίου 2014, πώλησε 202,000 αντίτυπα ενώ, μέχρι το τέλος της χρονιάς, έφτασε τα 226,000 αντίτυπα.

Παγκοσμίως, μόνο το 2014, το soundtrack της ταινίας Ψυχρά κι Ανάποδα πώλησε περισσότερα από 10 εκατομμύρια αντίτυπα και ήταν το άλμπουμ με τις περισσότερες πωλήσεις της χρονιάς παγκοσμίως. Τον Μάρτιο του 2014, κυκλοφόρησε μία αποκλειστική έκδοση του soundtrack σε μορφή βινυλίου LP. Μέσα στο 2014, κυκλοφόρησε επίσης μία διαφορετική εκδοχή του soundtrack με το όνομα Frozen: The Songs (Ψυχρά κι Ανάποδα: Τα Τραγούδια) και η οποία συμπεριελάμβανε μόνο τα δέκα πρώτα κομμάτια της αυθεντικής εκδοχής.

 Υποδοχή 

Η Χέδερ Φερς από τη σελίδα AllMusic αναφέρει πως με τη φιλική εκδοχή του τραγουδιού «Let It Go» από τη Ντέμι Λοβάτο και τη μουσική επένδυση του Κρίστοφ Μπεκ, η οποία «παρέχει μεγάλο μέρος της δραματικότητας και της αγωνίας με τα ορχηστρικά, χορωδιακά και παραδοσιακά εμπνευσμένα στοιχεία της», να συμπληρώνουν τα τραγούδια των Άντερσον-Λόπεζ και Λόπεζ, «το Frozen μπορεί να είναι κάπως πιο ελαφρύ από μερικά υψηλής ποιότητας μιούζικαλ της Disney, αλλά εξακολουθεί να είναι μία ευπρόσδεκτη επιστροφή στο είδος των μιούζικαλ».

Η σελίδα Filmtracks βαθμολογώντας το soundtrack με 3/5, αναφέρει πως μέχρι τη δεδομένη στιγμή, η συνεχής αναζήτηση των στούντιο να βρουν έναν αντικαταστάτη του Άλαν Μένκεν δεν έχει στεφθεί με επιτυχία. Αναφερόμενη πιο ειδικά στο soundtrack, σχολιάζει πως υπάρχει μία παραφωνία ανάμεσα στα τραγούδια και τη μουσική επένδυση της ταινίας: «Αν και ο Μπεκ παρεμβάλει τις μελωδίες των τραγουδιών μέσα στη μουσική επένδυση, η έκφρασή τους είναι πολύ φτωχή αναγκάζοντάς τα να χαθούν μέσα στη δράση».

Ο Γουίλ Ρόμπινσον από τη σελίδα Sputnikmusic βαθμολόγησε το soundtrack με μόλις 2.1/5 αναφερόμενος σε αυτό ως «ο αιώνιος χειμώνας της στασιμότητας» σχολιάζοντας: «Το αυθεντικό soundtrack είναι μία ωραία ελαφριά και χνουδωτή υπόκρουση, μία πλατφόρμα για την ομάδα της Disney να βελτιώσει τη συναρπαστική εμπειρία της καλογραμμένης πλοκής. Ωστόσο, από μόνο του, το soundtrack της ταινίας είναι επίπεδο» και «δυστυχώς η επιτυχία τραγουδιών όπως τα «In Summer» και «Do You Want to Build a Snowman» δεν είναι αρκετή».

Ο Τζιτζς Λιού, σε πτυχιακή του εργασία για το Πανεπιστήμιο της Μπανγκόκ, ανέλυσε τον αντίκτυπο που μπορεί να έχει το soundtrack μιας ταινίας κινουμένων σχεδίων στο κοινό, παίρνοντας ως αντικείμενο μελέτης το τραγούδι «Let It Go» και καταλήγοντας πως το τραγούδι είχε ιδιαίτερη επιρροή στους συμμετέχοντες στη μελέτη. Το τραγούδι τους βοήθησε να καταλάβουν τον χαρακτήρα της Έλσα, την πλοκή και την ιστορία της ταινίας καλύτερα, ενώ μοιάζει να αποτελεί σύμβολο ελευθερίας και να άλλαξε την στάση ζωής για αυτούς. Τέλος, τους βοήθησε να πετύχουν σε κάποιο βαθμό την πνευματική τους αναζήτηση και τους έκανε να μην φοβούνται τις δυσκολίες, δίνοντάς τους την ελπίδα και το κουράγιο να ξεπεράσουν δυσκολίες που αντιμετώπιζαν. Ολόκληρη η εργασία σε μορφή PDF και

Διακρίσεις
Στην 57η τελετή απονομής των βραβείων Grammy, το soundtrack της ταινίας Ψυχρά κι Ανάποδα ήταν υποψήφιο στις κατηγορίες «Καλύτερο soundtrack μουσικής επένδυσης που γράφτηκε για οπτικό μέσο» και «Καλύτερο συλλογικό soundtrack που γράφτηκε για οπτικό μέσο», κερδίζοντας την τελευταία, ενώ το τραγούδι «Let It Go» κέρδισε το βραβείο στην κατηγορία «Καλύτερο τραγούδι γραμμένο για οπτικό μέσο». Το τραγούδι «Let It Go» κέρδισε επίσης το Όσκαρ στην κατηγορία του «Καλύτερου Πρωτότυπου Τραγουδιού». Αυτή η νίκη έκανε τον Ρόμπερτ Λόπεζ το νεαρότερο άτομο που κατάφερε να μπει στην «ομάδα νικητών EGOT» (άτομο που βραβεύτηκε με Emmy, Grammy, Oscar & Tony).

Μεταξύ άλλων διακρίσεων, το τραγούδι «Let It Go» κέρδισε επίσης το βραβείο Critics' Choice στην κατηγορία του «Καλύτερου Τραγουδιού», ενώ ήταν υποψήφιο στην κατηγορία του «Καλύτερου Πρωτότυπου Τραγουδιού» στις Χρυσές Σφαίρες και στα βραβεία Satellite.

 Λίστα κομματιών 
Η σύνθεση και οι στίχοι των κομματιών 1-10 ανήκουν στους Κρίστεν Άντερσον-Λόπεζ και Ρομπερτ Λόπεζ.

Σημείωση: Και τα τέσσερα κομμάτια είναι σε ορχηστρική μορφή.

 Charts 

 Εβδομαδιαία 
 Chart (2013–2015) Υψηλότερηθέση Αυστραλία (ARIA) 1 Αυστρία (Ö3 Austria) 9 Βέλγιο (Ultratop Flanders) 22 Βέλγιο (Ultratop Wallonia) 18 Καναδάς (Billboard) 1 Κίνα (Sino Chart) 1 Δανία (Hitlisten) 12 Ολλανδία (Album Top 100) 2 Γαλλία (SNEP) 5 Γερμανία (Offizielle Top 100) 18 Ιρλανδία (IRMA) 1 Ιταλία (FIMI) 2 Ιαπωνία (Oricon) 1 Μεξικό (Top 100 Mexico) 3 Νέα Ζηλανδία (RMNZ) 1 Νορβηγία (VG-lista) 3 Πολωνία (ZPAV) 7 Πορτογαλία (AFP) 13 Νότια Κορέα (Gaon) 2 Ισπανία (PROMUSICAE) 11 Ελβετία (Schweizer Hitparade) 30 Ηνωμένο Βασίλειο - Compilation Albums (OCC) 1 Ηνωμένο Βασίλειο - Soundtrack Albums (OCC) 1 Ηνωμένες Πολιτείες Billboard 200 1 Ηνωμένες Πολιτείες - Kid Albums (Billboard) 2 Ηνωμένες Πολιτείες - Soundtrack Albums (Billboard) 1 Ηνωμένες Πολιτείες - Top Latin Albums (Billboard) 17

 Τέλος χρονιάς 
 Chart (2014) ΘέσηΑυστραλία (ARIA) 3Αυστρία (Ö3 Austria) 24Καναδάς (Billboard) 1Ολλανδία (MegaCharts) 17Γαλλία (SNEP) 18Γερμανία (Offizielle Top 100) 32Ιταλία (FIMI) 3Ιαπωνία (Oricon) 2Μεξικό (AMPROFON) 16Νέα Ζηλανδία (RMNZ) 6Πολωνία (ZPAV) 31 Ηνωμένες Πολιτείες Billboard 200 1 Ηνωμένες Πολιτείες - Soundtrack Albums (Billboard) 1 Παγκόσμια (IFPI) 1

 Chart (2015) ΘέσηΑυστραλία (ARIA) 19Αυστρία (Ö3 Austria) 13Καναδάς (Billboard) 47Ολλανδία (MegaCharts) 6Γερμανία (Offizielle Top 100) 29Ιταλία (FIMI) 14Νέα Ζηλανδία (RMNZ) 33Ηνωμένες Πολιτείες Billboard 200 30Ηνωμένες Πολιτείες - Kids Albums (Billboard) 4Ηνωμένες Πολιτείες - Soundtrack Albums (Billboard) 3

 Chart (2016) ΘέσηΑυστραλία (ARIA) 80Αυστρία (Ö3 Austria) 23Ολλανδία (MegaCharts) 55Γερμανία (Offizielle Top 100) 50Ιταλία (FIMI) 27Ηνωμένες Πολιτείες - Kids Albums (Billboard) 5Ηνωμένες Πολιτείες - Soundtrack Albums (Billboard) 7

 Chart (2017) ΘέσηΑυστραλία (ARIA) 95Αυστρία (Ö3 Austria) 46Ολλανδία (MegaCharts) 92Ηνωμένες Πολιτείες - Kids Albums (Billboard) 11Ηνωμένες Πολιτείες - Soundtrack Albums (Billboard) 13

 Chart (2018) ΘέσηΗνωμένες Πολιτείες - Kids Albums (Billboard) 16Ηνωμένες Πολιτείες - Soundtrack Albums (Billboard) 18

 Chart (2019) ΘέσηΑυστραλία (ARIA) 92Ηνωμένες Πολιτείες - Kids Albums (Billboard) 15Ηνωμένες Πολιτείες - Soundtrack Albums (Billboard) 20

 Chart (2020) ΘέσηΑυστραλία (ARIA) 94Βέλγιο (Ultratop Flanders) 183Ηνωμένες Πολιτείες Billboard 200 169Ηνωμένες Πολιτείες - Soundtrack Albums (Billboard) 6

 Τέλος δεκαετίας 
 Chart (2010–2019) ΘέσηΑυστραλία (ARIA) 16Ηνωμένες Πολιτείες Billboard 200 4

 Κομμάτια 
 Τίτλος Ερμηνευτής(ες) Υψηλότερη θέση στα charts Πιστοποιήσεις USAΚορυφαίες θέσεις για τα τραγούδια σε Ηνωμένες Πολιτείες, Καναδά, Ηνωμένο Βασίλειο, Ιρλανδία και Νέα Ζηλανδία:
 "Let It Go (Single)" 
 "Let It Go" 
 "Do You Want to Build a Snowman?" 
 "For The First Time In Forever" 
 "Love Is an Open Door" 
 "In Summer"  CAN AUSΚορυφαίες θέσεις τραγουδιών στην Αυστραλία:
 "Let It Go" (single version), "Do You Want to Build a Snowman?", "For the First Time in Forever" and "In Summer": 
 "Let It Go": 
 "Love Is an Open Door":  IRE JPNΚορυφαίες θέσεις τραγουδιών στην Ιαπωνία:
 "Let It Go (Single)" 
 "Let It Go"  KORΚορυφαίες θέσεις τραγουδιών στη Νότια Κορέα:
 "All Songs"  NZ UK "Let It Go"  Ντέμι Λοβάτο 38 31 25 34 60 50 13 42 RIAA: Χρυσό
 ARIA: Πλατινένιο
 BPI: Ασημένιο
 MC: Πλατινένιο
 RMNZ: Πλατινένιο
 IFPI DEN: Χρυσό
 RIAJ: Χρυσό "Let It Go" Ιντίνα Μένζελ 5 18 16 7 4 1 31 11 RIAA: Πλατινένιο
 ARIA: 4× Πλατινένιο
 BPI: 3× Πλατινένιο
 MC: 5× Πλατινένιο
 RIAJ: Χρυσό "Do You Want to Build a Snowman?" Κρίστεν Μπελ, Άγκαθα Λι Μον, Κέιτι Λόπεζ 51 61 45 35 — 5 — 26 RIAA: Χρυσό
 ARIA: Χρυσό
 BPI: Πλατινένιο
 MC: Πλατινένιο "For the First Time in Forever" Κρίστεν Μπελ και Ιντίνα Μένζελ 57 70 62 54 14 4 — 38 ARIA: Χρυσό
 BPI: Πλατινένιο "Love Is an Open Door" Κρίστεν Μπελ και Σαντίνο Φοντάνα 49 — 89 — 36 21 — 52 BPI: Πλατινένιο "In Summer" Τζος Γκαντ 104 — 90 — — 67 — 84 BPI: Ασημένιο "Fixer Upper" Μάγια Γουίλσον και καστ ταινίας Ψυχρά κι Ανάποδα — — — — — 94 — — BPI: Ασημένιο "—" δηλώνει τραγούδι που δεν μπήκε στα charts.

 Πιστοποιήσεις 
 Περιοχή Πιστοποίηση Πωλήσεις Αυστραλία (ARIA) 5× Πλατινένιο 350,000^ Βέλγιο (BEA) Πλατινένιο 30,000* Γαλλία (SNEP) Διαμαντένιο 500,000‡ Γερμανία (BVMI) 4× Πλατινένιο 800,000‡ Δανία (IFPI Danmark) 2× Πλατινένιο 40,000‡ Ηνωμένες Πολιτείες (RIAA) 4× Πλατινένιο 4,314,000 Ηνωμένο Βασίλειο (BPI) 4× Πλατινένιο 2,400,000‡/1,009,000 Ιαπωνία (RIAJ) Εκατομμύριο 980,000 Ισπανία (PROMUSICAE) Χρυσό 20,000^ Ιταλία (FIMI) Πλατινένιο 50,000‡ Καναδάς (Music Canada) 5× Πλατινένιο 400,000‡ Μεξικό (AMPROFON) Χρυσό 30,000^ Νέα Ζηλανδία (RMNZ) 3× Πλατινένιο 45,000^ Ολλανδία (NVPI) Πλατινένιο 40,000^ Πολωνία (ZPAV) Διαμαντένιο 100,000‡ Σιγκαπούρη (RIAS) Πλατινένιο 10,000*Συγκεντρωτικές περιοχές Ευρώπη (IFPI) 2× Πλατινένιο 2,000,000* Παγκοσμίως (IFPI) — 10,000,000* Τα στοιχεία πωλήσεων βασίζονται μόνο στην πιστοποίηση.^ Τα στοιχεία αποστολών βασίζονται μόνο στην πιστοποίηση.‡ Τα στοιχεία πωλήσεων+streaming βασίζονται μόνο στην πιστοποίηση.

 Παραπομπές 

 Εξωτερικοί σύνδεσμοι 
Επίσημη ιστοσελίδα

Κατηγορία:Άλμπουμ του 2013
Κατηγορία:Soundtrack ταινιών
Soundtrack
Κατηγορία:Soundtracks της Walt Disney Records